Nüüd siin Rootsis elades olen märganud, et inimestel on igasuguseid hobisid. Alustades kasvõi mu enda elukaaslasega, kes mängib teatud seltskonnaga rollimängu ja mtg-d. Mina loen hommikuti netist ajalehti, tema vaatab mtg-lehelt, kas mingeid uusi kaarte on välja tulemas jne. Kahel õhtul nädalas läheb ta nö "mängima", vahest mängib ta mtg-d arvutis ka… ja kodu on meil neid mtg-kaarte täis, seega välja paistab küll nagu hobi.  Siis tean veel inimesi, kes tegelevad fotograafiaga, käivad kalal, teevad ehteid ja muud käsitööd, tegelevad aiandusega….  Vahetevahel küsitakse minu käest, et millega ma vabal ajal tegelen. Tavaliselt ma vastan siis, et oh ma ei teagi, polegi nagu seda vaba aega suurt. Istun netis, loen lehti, räägin  sõpradega msn-s juttu, skaibin, kuulan muusikat. Ja selle peale küsitakse, et aa, aga mis su hobid on? Ja siis ma tavaliselt ei oska suurt midagi öelda. Ütlen, et oi mul on nii palju kooli jaoks vaja lugeda, et ega mul ei olegi hobide jaoks aega.